действие, не е непременно определящо. Действително, както признава Корея, при някои обстоятелства „насоките“ от страна на правителството могат да представляват възлагане. В повечето случаи се очаква упълномощаването или възлагането на частен орган да включва някаква форма на заплаха или подтикване, което на свой ред може да послужи за доказателство за упълномощаване или възлагане. Определянето на понятията за упълномощаване или възлагане ще зависи от конкретните факти по случая“. В този случай Комисията, основавайки се и на наличните доказателства, стигна до заключението, че ПИ е създало система, която подтиква доставчиците да продават СПМ на конкретни цени, като по този начин извършва възлагане по отношение на доставчиците. Както е обяснено в съображения 168—169 по-долу, Комисията установи, че цената, публикувана от PTPN, представлява максималната приложима цена на вътрешния пазар на Индонезия, и на практика е следвана от всички производители на СПМ и на биодизел на пазара. И накрая, що се отнася до изискването за някакъв вид правителствено участие, трябва да се припомни фактът, че PTPN е изцяло държавен орган и поради това неговата дейност може да се счита за дейност на ПИ на пазара и дейността на PTPN ясно се определя като „доказуема връзка“ между политиката и поведението на участващите частни органи, които действат като пълномощник на ПИ за изпълнение на политиката му.
 (151)
 Следователно чрез тези мерки ПИ подтиква производителите на СПМ да задържат продукцията си в Индонезия, тъй като не могат да я продават на по-добри цени, които биха преобладавали в Индонезия, ако не бяха в сила тези мерки.
 (152)
 В този смисъл ПИ е извършило упълномощаване или възлагане по отношение на производителите на суровини да предоставят стоки на ползвателите на СПМ на вътрешния пазар, и по-специално, на производителите на биодизел, срещу по-ниско от адекватното възнаграждение. На производителите на СПМ е възложена отговорността за създаването на вътрешен пазар в Индонезия, на който продуктът се продава на изкуствено занижени цени.
 (153)
 С други думи, когато е прилагало описания набор от мерки, ПИ е било наясно как ще реагират доставчиците на СПМ и какви ще са последици от тези мерки. Освен това Комисията намери доказателства, че ПИ активно се намесва на пазара на СПМ, за да насърчи частните доставчици на СПМ да изпълняват наложените им задължения. В една статия от пресата например беше обяснено, че „Правителството на Индонезия продължава да подкрепя устойчивото управление на плантациите за палмово масло, като изплаща на 135 азиатски партньори дребни земеделски стопани 6,35 милиарда IDR във фондовете за презасаждане“. В тази статия директорът на фонда посочи, че „секторът за производство на палмово масло е водещ сектор, който допринася за индонезийската икономика в значителна степен. След 25 години ще трябва да обновим промишлеността за производство на палмово масло според нуждите на промишлеността, устойчивото развитие и подобреното благосъстояние на дребните земеделски стопани и общностите“ (33). Това твърдение ясно показва начина, по който ПИ подкрепа производителите на СПМ основно в полза на производителите на биодизел.
 (154)
 Освен това в друга статия от пресата се посочва, че „[в] Индонезия понастоящем тече програма за субсидиране на презасаждането на палми за дребни земеделски стопани, за